Ինչպես հայտնի է, Միացյալ Նահանգները առաջարկել է փետրվարի 19-ի քվեարկության ընթացքում անցկացնել exit poll, եւ Հայաստանի վարչապետ, նախագահի առաջադրված թեկնածու Սերժ Սարգսյանը ողջունել է նման քայլը: Մինչդեռ, նրա առնվազն երեք մրցակիցների թիմերի ներկայացուցիչներ այս նախաձեռնությանը չհավատալու մասին են խոսել «Ազատություն» ռադիոկայանի հետ հարցազրույցներում` նկատի ունենալով, որ exit poll-ն էլ կարող է անցկացվել Գելափի մասնակցությամբ, որը, իր հերթին, հարցումներին մասնակից է դարձնում Հայաստանի սոցիոլոգների ասոցիացիային: